|  |  |  |
| --- | --- | --- |
|  BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Број: 05-35-4201-1/24

Мостар, 06.09.2024. године

На основу члана 56. Закона о организацији органа управе у Федерацији Босне и Херцеговине („Службене новине Федерације БиХ“, број 35/05), члана 3. Буџета Федерације Босне и Херцеговине за 2024. годину („Службене новине Федерације БиХ“, број 7/24) и Одлуке о усвајању Програма утрошка средстава текућих трансфера утврђених Буџетом Федерације Босне и Херцеговине за 2024. годину Федералном министарству образовања и науке („Службене новине Федерације БиХ“, број 37/24), Федерално министарство образовања и науке, р а с п и с у ј е

**Ј А В Н И П О З И В**

**за финансирање/суфинансирање научно-истраживачких**

**и истраживачко-развојних пројеката са апликативном примјеном у привреди у Федерацији Босне и Херцеговине, у сарадњи са Развојним програмом Уједињених нација (UNDP) и пројектима „Бољом управом до бржег економског раста“ (EGG2) и “Превођење Оквира за реализацију Циљева одрживог развоја у БиХ у одрживи и инклузивни раст (SDG2BIH)” – R&D грант шема**

**УВОД**

1. Према ранг листи Глобалног индекса иновација (GII) које на годишњем нивоу објављује Свјетска организација за интелектуално власништво (WIPO), Босна и Херцеговина је у 2023. години рангирана на 77. мјесто од 123 државе у којима се мјери ГИИ индекс, док је према инпутима од иновација позиционирана на 75. мјесто, а по резултатима иновација на 64. мјесто[[1]](#footnote-2). Једна од кључних слабости у истраживачко-развојном (R&D) систему која је препозната од стране WИПО је ***недостатак сарадње између научно-истраживачких институција и привреде***, а поред тога изостала су и улагања у иновације и истраживања. Такођер, Конкурентност БиХ као економије средњег нивоа прихода (енг. *middle-income economy)* све више зависи од њене способности за иновације. Повећање капацитета за иновације и напори да се еволуира према економији заснованој на знању пружају могућности за већу продуктивност и економски раст. Примјена тзв. „Triple Helix“ модела на економску конкурентност у БиХ је ниска, а њен иновацијски систем је неразвијен. Издаци за истраживање и развој (R&D) су испод 0,2%, пословна софистицираност у истраживању је ниска, а универзитети и научно-истраживачке институције имају мало капацитета и ресурса за провођење истраживања. Иновације и јача интеракција између приватног сектора и научно-истраживачке заједнице, уз наглашавање важности омогућавања приступа истраживачкој инфраструктури за компаније, те развоја нових производа и технологија кроз стратешка партнерства са R&D институцијама, препознате су као један од кључних приоритета у Стратегији развоја ФБиХ 2021-2027[[2]](#footnote-3), Програму економских реформи ФБиХ 2024-2026[[3]](#footnote-4) као и у Извјештају о напретку БиХ 2023[[4]](#footnote-5).
2. R&D грант шема је у директној корелацији са Приоритетом 1.2. (Подржавати трансфер и развој технологија) и припадајућим мјерама из Стратегије развоја ФБиХ 2021-2027, које се односе на научно-истраживачке, развојне и иновацијске активности, те повезивање привреде и научно-истраживачких институција. **Стратегија развоја 2021-2027 дефинише тзв. „офанзивне мјере“** које, између осталог, значајно доприносе убрзаном економском развоју. Ове мјере су категорисане у три акцелератора развоја ФБиХ, од којих је Акцелератор 1: Иновације и дигитализација, који обухвата три кључне мјере од којих се посебно издваја подршка истраживачко-развојним и иновацијским пројектима, те подстицање сарадње привреде и истраживачке заједнице и омогућавање приступа истраживачко-развојној инфраструктури за привреднике.
3. Реализација Р&Д грант шеме је подржана кроз пројекат „Бољом управом до бржег економског раста (EGG2)“, финансиран од стране Владе Краљевине Норвешке и пројект “Превођење Оквира за реализацију Циљева одрживог развоја у БиХ у одрживи и инклузивни раст (SDG2BIH)” који финансира Шведска, а које имплементира Развојни програм Уједињених нација (UNDP) у Босни и Херцеговини.

**ЦИЉЕВИ**

1. Опћи циљ овог Јавног позива је подржати научно-истраживачке и истраживачко-развојне пројекте чије идеје и рјешења имају апликативну вриједност и примјену **у привреди на подручју Федерације Босне и Херцеговине** и/или који **одговарају на потребе привреде**, с циљем рјешавања одређеног практичног проблема или изазова. Самим тим, овај позив има за циљ надомјестити недостатна улагања у иновације, истраживање и развој у привреди, те подићи ниво високо квалитетних истраживачко-развојно–иновацијских активности.
2. Специфични циљеви овог јавног позива су: (i) унапређење сарадње и јачање кохезије између научно-истраживачких и истраживачко-развојних институција и привреде, те јачање капацитета научно-истраживачких и истраживачко-развојних институција, организација и појединаца у сврху њихове примјене у привреди за подстицање иновација, те рјешавања актуелних развојних изазова; (ii) подстицање научно-истраживачких и истраживачко-развојних пројеката вођених потребама тржишта и привреде с циљем стварања нове додате вриједности, и (iii) подстицање иновација у привреди кроз сарадњу која ће резултирати новим или побољшаним производом, услугом, пословним моделом или процесом, са потенцијалом развоја интелектуалног власништва.
3. Фокус овог пројекта је на апликативну примјену приоритетно у сљедећим индустријама: ИТ индустрија, аутомобилска индустрија, фармацеутска индустрија, биомедицинска и здравствена индустрија, индустрија прераде дрвета, индустрија прераде метала, пољопривреда, заштита и очување околиша, управљање природним ресурсима, индустрија прераде пластике, грађевинарство, телекомуникације, текстилна индустрија, енергетика и обновљиви извори енергије, рециклажа и управљање отпадом и управљање отпадним водама и прехрамбена индустрија.
4. Кроз проведбу планиране подршке, у оквиру расположивих средстава, очекују се сљедећи кумулативни резултати: (1) минимално 15 научно-истраживачких и истраживачко развојних пројеката чије идеје и рјешења имају апликативну вриједност и примјену у привреди ФБиХ добило средства за реализацију пројеката, (2) развијено минимално 15 нових или значајно унапријеђених производа, услуга, технологија, процеса или прототипова заједно са партнерима из приватног сектора, у складу са потребама привреде, (3) успостављена сарадња и реализација научно-истраживачких и истраживачко развојних и иновацијско-истраживачких пројеката са минимално 10 различитих компанија.

**СРЕДСТВА**

1. У складу са међусобним споразумом, за овај јавни позив обезбијеђена су средства од максимално 1.000.000,00 КМ и то 500.000,00 КМ које је обезбиједила Влада Федерације БиХ кроз Федерално министарство образовања и науке и 500.000,00 КМ која су обезбијеђена од стране Развојног програма Уједињених нација.
2. Минималан износ грант средстава који се може додијелити по једном подноситељу пријаве/пројекту износи 30.000,00 КМ, а максималан износи 50.000,00 КМ.

**КОРИСНИЦИ СРЕДСТАВА**

1. Сљедеће организације са сједиштем на подручју Федерације Босне и Херцеговине могу пријавити научно-истраживачке и истраживачко-развојне пројекте у својству координатора:
* јавни и приватни универзитети,
* јавни и приватни научно-истраживачки и истраживачко-развојни институти,
* друга правна лица регистрована за обављање научно-истраживачког и истраживачко-развојног рада (изузев факултета, академија и других организационих јединица високошколских установа који своје апликације подносе искључиво путем матичних универзитета).
1. Број пријава испред једне организације није ограничен. Једна особа не може пријавити више од једног пројекта у својству водитељице/водитеља пројекта, односно водитељице/водитеља пројектног тима.
2. Сваки пројектни приједлог мора укључити минимално једног партнера из привреде са сједиштем на подручју Федерације Босне и Херцеговине из сљедећих индустрија: ИТ индустрија, аутомобилска индустрија, фармацеутска индустрија, биомедицинска и здравствена индустрија, индустрија прераде дрвета, индустрија прераде метала, пољопривреда, заштита и очување околиша, управљање природним ресурсима, индустрија прераде пластике, грађевинарство, телекомуникације, текстилна индустрија, енергетика и обновљиви извори енергије, рециклажа и управљање отпадом и управљање отпадним водама и прехрамбена индустрија. Ти партнери могу бити: (1) микро, мала и средња предузећа; (2) велика предузећа, и/или (3) јавна предузећа из једне или више приоритетних индустрија.
3. Институција подноситељ пријаве и партнер(и) из привреде морају приложити међусобно потписан Споразум о сарадњи или Писмо намјере о сарадњи, с фокусом на реализацију научно-истраживачког/истраживачко-развојног пројекта који пријављују на овај Јавни позив, потписано и овјерено од стране овлаштеног представника институције подноситеља пријаве.

**КРИТЕРИЈИ**

1. Фокус овог јавног позива је на **природне науке, техничке науке, биотехничке науке, те биомедицина и здравство**. Предмет финансирања могу бити:

(1) Истраживања која за резултат имају нови или побољшани производ, процес, услугу, припрему патента, нову или унапријеђену методу пројектовања производа или технологије или нови стандард или протокол;

(2) Истраживања у области кориштења природних и био-обновљивих ресурса извора енергије и енергетске ефикасности;

(3) Истраживања у области примјене стандарда из заштите животне средине и ревитализацији постојећих технологија;

(4) Технике и технологије за индустрију 4.0.

1. Неопходно је да научно-истраживачки, истраживачко-развојни и иновацијско-истраживачки пројекти имају могућност примјене истраживања у привреди. Грант шема предвиђа двије могућности примјене истраживања:

(1) Индустријско истраживање које подразумијева планирано истраживање или критички преглед у циљу стицања нових знања и вјештина за развој нових производа, процеса или услуга односно за постизање знатног побољшања постојећих производа, процеса или услуга у привреди. То обухвата стварање саставних дијелова сложених система и може укључивати формулисање технолошког концепта, основна начела, аналитичка предвиђања, испитивање нивоа расположиве технологије, израду прототипова у лабораторијском окружењу или у окружењу са симулираним интерфејсима постојећих система, те мале пилот-линије ако је то неопходно за индустријско истраживање и посебно за провјеру генеричке технологије;

(2) Експериментални развој који подразумијева стицање, комбиновање и употребу постојећих научних, технолошких, пословних и осталих мјеродавних знања и вјештина у циљу развоја нових или побољшаних производа, процеса, технологија или услуга. То може укључивати и активности у циљу концептуалног дефинирања, планирања и документирања нових производа, процеса, развоја технологија или услуга. Експериментални развој може обухватити израду прототипова, демонстрацијске активности, пилот-пројекте, испитивање и провјеру нових или побољшаних производа, процеса или услуга у окружењу које одражава оперативне услове из стварног живота ако је основни циљ остварење даљњих техничких побољшања производа, процеса или услуга који нису у битноме утврђени. То може укључивати и развој тржишно употребљивог прототипа или пилот-пројекта који је нужно коначни тржишни производ, а прескупо га је произвести само да би се употребљавао у сврху демонстрацијских активности и провјере. Експериментални развој не укључује рутинске или периодичне измјене постојећих производа, производних линија, производних процеса, услуга и других активности у току.

1. Приликом вредновања пријава, посебна пажња ће бити усмјерена на:
* *Релевантност пројекта* (Колико је приједлог релевантан у односу на циљеве и приоритете позива? Колико је приједлог релевантан у смислу примјењивости идеје у пракси и комерцијализације? У којој мјери ће реализација приједлога пројекта резултирати тржишном верификацијом и новим радним мјестима? Колико је пројекат релевантан у односу на истраживања у предметној области? Колико је пројекат усклађен са циљевима из Стратегије развоја ФБиХ 2021-2027?);
* *Избор и улога партнера из привреде у пројекту* (Која је улога и какве су активности партнера? Да ли постоји подударање између пројектних активности и потреба компаније? Колико ће предложено рјешење донијети бенефита партеру и позицији партнер компаније на тржишту? Да ли је планирано суфинансирање од стране партнера? Да ли већ постоји додатна сарадња?);
* *Потенцијал за примјену у пракси и на тржишту, те видљива корист за приоритетне индустрије,* који ултимативно може резултирати бољом конкурентношћу приоритетних индустрија;
* *Изводивост пројекта* (Колико је опис пројекта јасан и изведив? Да ли је ниво опреме (укључујући ону која ће се набавити у овом пројекту) довољан за реализацију постављених циљева? Колико су постављени циљеви реалистични са становишта комплетности истраживачког тима? Колико је вјероватно да очекивани доприноси буду реализовани?);
* *Одрживост и утицај пројекта* (Колики је потенцијал за наставак пројектних активности и након истека трајања овог пројекта? Колики је потенцијал за интеграцију пројектних активности текуће/будуће активности из пројектне области? Колико је вјероватно да ће пројекат произвести очекивани учинак на праксу? Колико пројекат доприноси развоју индустрије које су у фокусу подручја истраживања? Колики бенефит пројекат доноси партнеру из привреде?);
* *Пројектни тим* (Колико је састав тима адекватан за реализацију пројекта? У којој мјери су чланови тима учествовали у сличним компетитивним пројектима? Да ли пројектни тим укључује студенте и/или пост-докторанте? Да ли је пројекат укључује припаднике/це оба спола? Да ли пројектни тим укључује младог истраживача до 32 године старости? Да ли пројект укључује БХ научну дијаспору?);
* *Адекватност и оправданост буџета* (Колико је предложени буџет пројекта адекватан за реализацију постављених циљева? Је ли омјер процијењених трошкова и очекиваних резултата задовољавајући? Колико је омјер улагања у опрему и других трошкова адекватан? Колико је учешће властитим средствима и учешће других донатора?);
* *Иновативност и компетитивност пројекта* (Колики је потенцијал за развој интелектуалног власништва на бази очекиваних резултата пројекта? Колики је потенцијал за комерцијализацију очекиваних резултата пројекта?) Пројекат мора бити усмјерен на истраживање, развој или унапређење иновативног производа, процеса, технологије или услуге са циљем директне примјене у индустрији или привреди БиХ, те мора да испуњава опћи и један или више посебних циљева Јавног позива.
1. Институције које подносе пријаву морају доставити изјаву да располажу научно-истраживачким и/или истраживачко-развојним кадром, научно-истраживачком и/или истраживачко-развојном инфраструктуром и основном опремом која омогућава реализацију пројекта и постизање утврђених циљева.
2. Институције, чији научно-истраживачки и истраживачко-развојни пројекти буду одобрени за финансирање/суфинансирање, дужне су у року од 30 дана од дана потписивања уговора организирати јавно представљање одобрених пројеката (предмет, циљ и очекивани резултати, пројектни тим) и о томе обавезно благовремено обавијестити Федерално министарство образовања и науке. Информација о јавном представљању одобреног/их пројек(а)та обавезно се објављује на службеној wеб страници институције најмање пет дана прије његовог одржавања. Институције које подносе пријаву морају доставити изјаву о спремности за организацију јавне презентације предложеног пројекта, ако исти буде одобрен за финансирање/суфинансирање.
3. Водитељ/ица пројекта мора бити држављанин Босне и Херцеговине са пребивалиштем у Федерацији Босне и Херцеговине, и стални упосленик установе која је носилац пројекта (јавни и приватни универзитети, јавни и приватни научно-истраживачки и истраживачко-развојни институти, друга правна лица регистрована за обављање научно-истраживачког и истраживачко-развојног рада (изузев факултета, академија и других организационих јединица високошколских установа који своје апликације подносе искључиво путем матичних универзитета) научна радница/радник са научним степеном доктора наука из области у коју спада пројекат.
4. У својству водитељице/водитеља пројекта не може бити ангажиран пензионисани/а научни/а радник/радница, изузев чланова редовног радног састава Академије наука и умјетности Босне и Херцеговине и професора емеритуса;
5. Лица која у својству водитељице/водитеља пројекта нису успјешно завршила пројекат и/или оправдала додијељена средства од стране Федералног министарства образовања и науке по претходно објављеним конкурсима и јавним позивима, а били су у обавези то учинити, не могу се ангажирати ни у каквом својству на пројекту.
6. Водитељице/водитељи пројекта чијем су пројекту одобрена средства за реализацију по конкурсу за финансирање пројеката у 2023. години, без обзира да ли су или нису окончали реализацију одобреног пројекта и о томе доставили извјештај, не могу бити водитељи пројекта по овом конкурсу, али могу бити ангажовани као чланови пројектног тима.
7. Финансирање опћег програма рада (редовне активности) институције подноситеља пријаве или неког од партнера на пројекту није предвиђено кроз овај јавни позив.
8. Кључне активности у пројекту морају бити проведене од стране пројектног тима, те се исте не могу подуговарати (није дозвољено ангажирати подизвођаче ни екстерне експерте за провођење цјелокупне/их активности).
9. Пројектни приједлог може предвидјети ангажман студената ИИ и/или ИИИ циклуса студија, те ангажман на пост-докторске истраживачке позиције. Ове позиције се налазе у оквиру ставке трошкова за рад научно-истраживачког тима.

**ТРОШКОВИ**

26. Реализација пројекта може укључивати сљедеће категорије трошкова:

(1) трошкови рада научно-истраживачког тима на пројекту (максимално до 30% од вриједности предложеног пројекта),

(2) трошкови набавке/куповине специфичне научноистраживачке опреме/инфраструктуре и/или трошак приступа другој научноистраживачкој опреми/инфраструктури, трошак набавке софтwаре-а и лиценци (максимално до 30% укупне вриједности пројекта),

(3) трошкови потрошног материјала неопходног за успјешну реализацију пројекта,

(4) трошкови екстерних стручних услуга неопходних за успјешну реализацију пројекта,

(5) трошкови путовања унутар Босне и Херцеговине који су искључиво везани за у реализацију пројекта (нпр. састанци са партнером из привреде). (максимално до 5% укупне вриједности пројекта).

27. Суфинансирање пројекта од стране партнера из привреде није обавезно, али уколико је предвиђено у пријави научно-истраживачког/истраживачко-развојног пројекта, додатно ће се бодовати.

1. Неприхватљиви трошкови у оквиру овог Јавног позива су: (1) ИТ, комуникацијска и остала опрема и дигитални алати за редовно пословање која није повезана са сврхом пројекта, (2) Набавка и инсталација опреме (софтwаре и хардwаре) купљене од физичког лица као и набавке између повезаних лица, (3) Трошкови леасинга, дугови и камате на дуг, (4) Дуговања и резерве за губитке или дуговања, укључујући и леасинг, (5) Трошкови у вези професионалног усавршавања чланова пројектног тима те било какве накнаде осим тачке број 1 у ставу 26; (6) Куповина кориштене опреме, (7) Порези, изузев обавезних пореза и доприноса повезаних са трошковима рада научно-истраживачког тима на пројекту (8) Банковни трошкови, (9) Трошак полице осигурања имовине (укључује и имовину набављену из пројекта), (10) Студијске посјете, међународни путни трошкови (изузев евентуалних трошкова ангажованих међународних консултаната), (11) Ставке већ финансиране у склопу неког другог пројекта, (12) Кредитирање трећих лица, (13) Било каква плаћања у готовини, (14) Рачуни уз које нису приложени припадајући докази о плаћању, 15) Набавка софтвера или хардвера који није дио пројекта;16) Израда софтвера од стране запосленика фирме; 17) Индиректни трошкови - Трошкови режија и одржавања (вода, струја, гријање, комунални отпад, телекомуникације, управљање зградом, интернет и сл.); 18) Амортизација опреме, те 19) Сви остали могући трошкови који нису у складу са намјеном пројекта који је пријављен на предметни јавни позив, те 20) производња, продаја или дистрибуција оружја или њихових саставних дијелова те реплике оружја које се продаје дјеци; духана или духанских производа; алкохола (осим вина и пива); порнографског садржаја, те активности које укључују присилни или наметнути рад, дјецу као радну снагу или неформални рад, како је дефинисано у законима који су на снази у Босни и Херцеговини и активности којима се крше или учествују у злоупотреби људских права, укључујући права мањинских народа.

**ПРИЈАВА НА ЈАВНИ ПОЗИВ**

1. Јавни позив остаје отворен 21 дан од дана објављивања односно до 27092024. године. Комплетан текст Јавног позива је доступан на wеб страници Министарства: [www.fmon.gov.ba](http://www.fmon.gov.ba) .
2. Пријаву на Јавни позив заједно са пратећим документима потребно је доставити путем онлине платформе <https://javnipoziv.undp.ba> . Пријаве поднесене путем поште неће се узети у разматрање.
3. У поступку овог јавног позива Министарство не сноси никакве трошкове учесницима у јавном позиву, те задржава право да у случају оправданости поништи овај јавни позив.
4. Непотпуне, неодговарајуће и неблаговремено приспјеле пријаве, као и пријаве институција чије је пројекте раније финансирало/суфинансирало Федерално министарство образовања и науке, а које до закључења овог Јавног позива нису доставиле доказе о намјенском утрошку средстава и постигнутим научним резултатима пројеката, неће се узети у разматрање.
5. Евидентирање и обрада пријава приспјелих на Јавни позив обавит ће се у Федералном министарству образовања и науке. Савјету за науку доставити ће се само потпуне, благовремене и одговарајуће пријаве.
6. Комисија за евалуацију, која ће се састојати од чланова Савјета за науку Федералног министарства образовања и науке и представника UNDP-а и извршит ће оцјену садржаја поднешених пријава у погледу подобности, оригиналности, актуелности, квалитета предложених истраживања, вриједности очекиваних резултата, подобности подноситеља пријаве и водитељице/водитеља пројекта, рокова, временског оквира реализације и укупне цијене пројекта.
7. Федерално министарство образовања и науке ће са институцијама чији пројекти буду позитивно оцијењени и прихваћени потписати уговор о финансирању/суфинансирању прихваћених пројеката.
8. У случају да у току реализације јавног позива или пројекта буду одобрена средства за његово финансирање/суфинансирање из других извора који нису наведени у пријави, Федерално министарство образовања и науке задржава право да умањи одобрени износ, за износ тих средстава.
9. Водитељица/водитељ одобреног пројекта и предлагач (институција) су дужни поднијети детаљан финансијски извјештај о намјенском утрошку средстава у складу са одобреним финансијским планом, као и наративни извјештај о имплементацији пројекта, Федералном министарству образовања и науке, у року од 15 дана од дана завршетка пројекта. Поред тога, водитељица/водитељ пројекта је обавезан да редовно извјештава о напретку имплементације на кварталној основи те обезбиједи присуство током мониторинг посјета које могу бити заказане током или након имплементације пројекта.
10. Позитивна оцјена Федералног министарства образовања и науке о постизању утврђених циљева извршеног пројекта, заснована на мишљењу Савјета за науку и извјештају о намјенском утрошку одобрених средстава, биће услов за будуће финансирање научно-истраживачких и истраживачко-развојних пројеката истог тима, односно његовог водитељице/водитеља и чланова, од стране Федералног министарства образовања и науке.
11. Максимална дужина трајања пројекта је 8 (осам) мјесеци од потписивања уговора, а најкасније до 31.07.2025. године. Реализација пројекта мора започети у 2024. години.
12. У случају да подноситељ пријаве жели уложити приговор на резултате јавног позива, исти ће бити у могућности за улагање приговора у року од осам (8) дана од дана објаве потенцијалне ранг листе корисника у Службеним новинама Федерације Босне и Херцеговине. Приговор се подноси поштом на адресу:

**Федерално министарство образовања и науке. С назнаком: Приговор по пројекту „R&D грант шема“. По пријему приговора Министарство ће подносиоца о коначној одлуци обавијестити у року од осам дана од дана пријема приговора.**

1. Сва додатна питања у вези с овим јавним позивом се могу доставити путем онлине платформе <https://javnipoziv.undp.ba>, најкасније седам (7) дана прије истека рока за подношење пројектних пријава.

 **МИНИСТАРКА**

 **проф. др. Јасна Дураковић**

|  |
| --- |
| Mostar, Dr. Ante Starčevića bb, Tel.: +387 36 355 700, Fax.: +387 36 355 742 |
| Мостар, Др. Анте Старчевића бб, Тел.: + 387 36 355 700, Факс: + 387 36 355 742 |

e-mail: info@fmon.gov.ba; kabinet@fmon.gov.ba, <http://www.fmon.gov.ba>

1. <https://www.wipo.int/edocs/pubdocs/en/wipo-pub-2000-2023-en-main-report-global-innovation-index-2023-16th-edition.pdf> [↑](#footnote-ref-2)
2. <https://parlamentfbih.gov.ba/v2/userfiles/file/Materijali%20u%20proceduri_2021/Strategija%20razvoja%20FBiH%202021-2027_bos.pdf> [↑](#footnote-ref-3)
3. <https://fbihvlada.gov.ba/bs/usvojen-program-ekonomskih-reformi-fbih-za-period-2024-2026-godina> [↑](#footnote-ref-4)
4. <https://www.eeas.europa.eu/sites/default/files/documents/2023/Izvje%C5%A1taj%20o%20Bosni%20i%20Hercegovini%20za%202023.%20%20-%20BHS%20prijevod%20%28002%29.pdf> [↑](#footnote-ref-5)